Tenismenul Grigor Dimitrov a fost testat pozitiv la Covid-19. El a jucat recent la un turneu alături de Novak Djokovic.
Jucătorul Grigor Dimitrov, locul 19 ATP, a fost testat pozitiv pentru noul coronavirus. Anunțul a fost făcut chiar de el, pe contul de Instagram. Dimitrov a participat recent la Adria Tour, alături de jucători precum Novak Djokovic, Alexander Zverev şi Dominic Thiem.
Jucătorul bulgar Grigor Dimitrov a făcut testul după ce s-a simţit rău în timpul meciului cu Borna Coric, la Adria Tour, competiţie disputată în Croaţia."Vreau să le transmit fanilor şi prietenilor mei că am fost testat pozitiv pentru COVID-19 în Monaco", a fost mesajul transmis de Grigor Dimitrov.La Adria Tour au luat parte şi jucători din Top 10 ATP, precum Novak Djokovic, Alexander Zverev şi Dominic Thiem."Vreau să mă asigur că toţi cei care au intrat în contact cu mine în ultimele zile vor fi testaţi şi vor lua măsurile de precauţie necesare. Îmi pare foarte rău pentru orice posibilă problemă cauzată. M-am întors acum acasă şi mă recuperez. Vă mulţumesc pentru sprijin şi vă rog să rămâneţi în siguranţă şi sănătoşi", a adăugat bulgarul.